KOMMISSIONENS FORORDNING (EF) Nr. 2201/1999

af 15. oktober 1999

om fastlæggelse af de mængder, der tillægges importørerne af de kvantitative kontingenter, der gælder for 2000 for visse varer med oprindelse i Folkerepublikken Kina

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 520/94 af 7. marts 1994 om fastlæggelse af en fællesskabsprocedure for forvaltning af de kvantitative kontingenter(1), som ændret ved forordning (EF) nr. 138/96(2), særlig artikel 9 og 13,

under henvisning til Kommissionens forordning (EF) nr. 1369/1999 af 25. juni 1999 om nærmere bestemmelser om forvaltningen af de kvantitative kontingenter, der gælder for 2000 for visse varer med oprindelse i Folkerepublikken Kina(3), særlig artikel 6, og

ud fra følgende betragtninger:

(1) Forordning (EF) nr. 1369/1999 har fastlagt andelen af hver af de pågældende kvantitative kontingenter, der er forbeholdt de traditionelle importører og andre importører, samt betingelserne og de nærmere regler for deltagelse i tildelingen af de disponible mængder; importørerne har indsendt ansøgninger om importtilladelse til de kompetente nationale myndigheder mellem den 27. juni og den 10. september, kl. 15.00 (belgisk tid), i overensstemmelse med artikel 3 i forordning (EF) nr. 1369/1999;

(2) Kommissionen har i overensstemmelse med artikel 5 i forordning (EF) nr. 1369/1999 modtaget oplysninger fra medlemsstaterne om antallet og den samlede mængde af ansøgninger om indførselstilladelser, der er modtaget, samt om mængden af de traditionelle importørers import i referenceårene 1997 og 1998;

(3) Kommissionen er på grundlag af disse oplysninger i stand til at fastlægge ensartede kriterier, efter hvilke de kompetente nationale myndigheder kan imødekomme ansøgningerne om indførselstilladelser fra importørerne i medlemsstaterne vedrørende de kvantitative kontingenter, der skal gælde for 2000;

(4) det fremgår af oplysningerne fra medlemsstaterne, at det samlede antal ansøgninger fra de traditionelle importører for de varer, der er anført i bilag I til denne forordning, overstiger den del af kontingentet, der tillægges dem; disse ansøgninger må derfor imødekommes således, at der på de mængder, hver importør har indført i referenceperioden, udtrykt i mængde eller i værdi, anvendes den ensartede nedsættelses-/forhøjelsessats, der er angivet i bilag I;

(5) det fremgår af oplysningerne fra medlemsstaterne, at det samlede antal ansøgninger fra de andre importører for de varer, der er anført i bilag II til denne forordning, overstiger den del af kontingentet, der tillægges dem; disse ansøgninger bør derfor imødekommes således, at der på de mængder, hver importør har ansøgt om, anvendes den ensartede nedsættelsessats, der er angivet i bilag II, med de begrænsninger, der er fastlagt ved forordning (EF) nr. 1369/1999 -

UDSTEDT FØLGENDE FORORDNING:

Artikel 1

For de varer, der er anført i bilag I til denne forordning, tildeler de kompetente nationale myndigheder på grundlag af de ansøgninger om indførselstilladelse, der behørigt indgives af de traditionelle importører, hver importør en mængde eller værdi svarende til den indførsel, denne har angivet enten for 1997 eller 1998, justeret med den nedsættelses-/forhøjelsessats, der er anført i det nævnte bilag for hvert kontingent.

Medfører anvendelsen af dette mængdekriterium, at der tildeles en større mængde eller værdi end den, der ansøges om, begrænses mængden eller værdien til, hvad der er ansøgt om.

Artikel 2

For de varer, der er anført i bilag II til denne forordning, imødekommer de kompetente nationale myndigheder i fuldt omfang de ansøgninger om indførselstilladelse, der behørigt indgives af andre importører end de traditionelle, med de begrænsninger der er fastlagt ved forordning (EF) nr. 1369/1999.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. oktober 1999.

På Kommissionens vegne

Pascal LAMY

Medlem af Kommissionen

(1) EFT L 66 af 10.3.1994, s. 1.

(2) EFT L 21 af 27.1.1996, s. 6.

(3) EFT L 162 af 26.6.1999, s. 35.

BILAG I

Nedsættelses-/forhøjelsessats for indførslen i 1997 eller 1998

(traditionelle importører)

>TABELPOSITION>

BILAG II

Nedsættelsessats for den mængde, der anmodes om inden for de maksimumsmængder, der er fastsat ved forordning (EF) nr. 1369/1999

(Andre end traditionelle importører)

>TABELPOSITION>